पथरदेवा भाजपा के प्रदेश अध्यक्ष सूर्य प्रताप शाही के मुकाबले सपा के पूर्व विधायक और मंत्री शाकिर अली, बसपा के संजय सिंह और कांग्रेस के सुयश मणि मैदान में है। कंचनपुर चौराहे के आगे एक दर्जन नौजवान दिखे। चुनाव चर्चा पर मेडिकल स्टारे चलाने वाला प्रकाश कहता है कि चुनाव बीतने के बाद कोई झांकने तक नहीं आता है। दलों और नेताओं से क्या अपेक्षा की जाय। भीखू सपाट बोलता है कि नेता लोग क्यूं वादा करते हैं। वादा करके किसको मूर्ख बनाते हैं खुद को या जनता को।